钦定古今图书集成/历象汇编/庶征典/第104卷 > 后晋
## 钦定古今图书集成/历象汇编/庶征典/第104卷 > 后晋

### 高祖天福四年大雪

按《五代史晋高祖本纪》。不载　按《册府元龟》。天福四
年十二月丁巳。帝御便殿。谓冯道曰：“大雪害民。五旬
不止。京城之下十八神祠。六寺二观。悉令祈祷。了无
其验。得非朕之凉德不储神休者乎。”道对曰：“陛下克
己恭俭。无荒无怠。推恩四海。必合天心。但爱民慎刑。
始终如一。虽星宿之变。水旱之沴。亦将警圣人而成
其”德也。帝曰：“朕听断有误，卿当再三正之，安静小心，
共相保守。”因令出薪炭米粟给军士贫民等。